ஊரறிய உலகறிய.. அரைக்கணமும்

ஊரறிய உலகறிய.. அரைக்கணமும் புலவர் சா இராமாநுசம் ஊரறிய உலகறிய உண்மை தன்னை.. அரைக்கணமும் நில்லாது விரைந்தே வாரும்! 01.! ஊரறிய உலகறிய உண்மை தன்னை!  ஊரறிய உலகறிய உண்மை தன்னை-ஐ.நா! உரைத்தபின்னும் உணராது இருத்தல் என்னை! பாரறிய பாரதமே பொங்கி எழுவாய்-இன்னும்! பக்சேவுக்குத் துணையானால் ஒருநாள் அழுவாய்! சீரழிந்து தமிழினமே அழிந்தே போக-இந்த! செயலாலே தமிழ்நாடே சுடுகா டாக! வேரருந்து போய்விடுமே ஏக இந்தியா-உடன்! விளங்கியிதை செயல்படுமா வடவர் இந்தியா! தனிநாடய் நாமிருந்தால் ஈழம் அழிய-பொங்கி! தடுத்திருப்போம் ஐயகோ ஏற்றோம் பழியே! இனிமேலும் இதுதொடரின் பாரத நாடே-தமிழ்! இனப்பற்றே வெறியாக விளையும் கேடே! கனிமேலும் கனியவிடின் அழுகிப் போகும்-எதிர்! காலத்தில் கதையல்ல உண்மை ஆகும்! பனிபோகும் கதிரவனின் வரவும் கண்டே-உலகு! பக்சேவை ஏற்றிவிடும் குற்றக் கூண்டே! ஒசாமா பின்லேடன் ஒழிந்தான் என்றே-மகிழும்! ஒபாமா உமக்கும்நான் சொல்வேன் ஒன்றே! ஒசாமா சாகவில்லை இலங்கை மண்ணில-அவன்! உலவுகின்றான் பக்சேவாய் காணக் கண்ணில்! கூசாமல் எம்மவரை கொன்றே விட்டான்-பெரும்! கொலைக் களமாய் ஈழத்தை ஆக்கிவிட்டான்! பேசாமல் போர்குற்ற வாளி யென்றே-நீர்! பிடித்துள்ளே போட்டாலே தொழுவோம் நன்றே! கண்ணாடி வேண்டுமா கைப்புண்ணைப் பார்க்க-ஐ.நா! காட்டிய அறிக்கையை ஆய்வுடன் நோக்க! மண்ணோடு மண்ணாக அவன்மக்க வேண்டும்-தமிழ்! மக்களவர் ஒன்றாக அணிதிரள ஈண்டும்! எண்ணாமல் இரங்காமல் அரக்கனவன் கொலைகள்-நாளும்! ஈழத்தில் கொன்றது எத்தனை தலைகள்! உண்ணாமல் உறங்காமல் இருக்கின்றார் இன்னும்-உயிர்! உடலோடு நடைப்பிணமே தெளிவாக எண்ணும்! 02.! அரைக்கணமும் நில்லாது விரைந்தே வாரும்! - ! நானில்லை நீயெனக் கில்லை என்றால்-மேலும்! நலிந்துவிடும் நம்வாழ்வே பிரிந்துச் சென்றால்! வீணில்லை என்வார்த்தை நம்பு என்றீர்-என்! வேதனையை குறைத்தேதான் நீரும் சென்றீர்! ஏனில்லை சென்றபின்னர் அத்தான் நெஞ்சில்-அந்த! எண்ணம்தான் தினம்வாட்ட அறியேன் துஞ்சல்! தேனில்லை என்றுமலர் பலவே நாளும்-தேடித்! திரிகின்ற வண்டெனவே ஆனீர் போலும் ! தாக்கவரும் புலிகூட பெண்ணைக் கண்டே-சற்று! தயங்குமெனச் சொல்லுகின்ற கதைகள் உண்டே! காக்கவொரு ஆளில்லை பெண்ணை என்றால் – அவர்! கற்பென்ன கடைச்சரக்கா தெருவில் சென்றால்! நோக்குகின்ற தன்மையெல்லாம் பழுதே அத்தான்-அதை! நோக்கிபல நாள்முழுதும் அழுதேன் அத்தான்! ஆக்கிவைத்த சோறாக இந்த ஊரே-என்னை! அள்ளிஉண்ண பார்க்கிறது வருவீர் நீரே